[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000007", "text": "Yma, mae Fiona Liddell, Rheolwr Helplu Cymru, yn edrych yn feirniadol ar ble mae gwirfoddolwyr yn ffitio, o ran cynllunio\u2019r gweithlu ar o\u0302l COVID-19."}, {"text_idx": "#000009", "text": "Mae\u2019r byd o\u0302l-Covid yn un lle mae cyllid yn fwy prin a\u2019r anghenion am iechyd a gofal cymdeithasol wedi cynyddu. Drwy\u2019r pandemig, rydyn ni wedi gweld rhai enghreifftiau anhygoel o fudiadau yn cyd-dynnu ac yn dod o hyd i ffyrdd o osgoi\u2019r rhwystrau arferol sy\u2019n ein cadw ni\u2019n gweithio yn ein \u2018seilos\u2019 gwahanol. Rydyn ni wedi gweld staff cyflogedig a gwirfoddolwyr yn gweithio ochr yn ochr a\u0302\u2019i gilydd efallai mwy nag erioed."}, {"text_idx": "#000015", "text": "Rydyn ni hefyd wedi dysgu, yn ystod Covid, gwerth \u2018rhannu\u2019 gwirfoddolwyr rhwng mudiadau. Gallent, er enghraifft, gael eu recriwtio a\u2019u hyfforddi gan gyngor gwirfoddol sirol a\u2019u rhoi o dan oruchwyliaeth ddyddiol fferyllfa, adran o\u2019r awdurdod lleol neu ganolfan brechu torfol. Mae Age Cymru yn rhedeg prosiect peilot ar hyn o bryd sy\u2019n ymwneud a\u0302 gosod gwirfoddolwyr mewn cartrefi gofal (gyda chylch gwaith penodol i gefnogi ymweliadau preswylwyr). Mae\u2019r cyfrifoldebau a\u2019r atebolrwydd wedi\u2019u cytuno, yn glir ac yn cael eu rhannu rhwng y cartref gofal ac Age Cymru."}, {"text_idx": "#000025", "text": "Buddsoddi mewn Gwirfoddolwyr yw\u2019r safon ansawdd ar gyfer rheoli gwirfoddolwyr ac mae\u2019n darparu canllawiau arferion da ar gyfer pob mudiad sy\u2019n cynnwys gwirfoddolwyr."}, {"text_idx": "#000026", "text": "Mae ein Fframwaith ar gyfer gwirfoddoli ym maes iechyd a gofal cymdeithasol a gyhoeddwyd yn ddiweddar yn edrych ar chwe chwestiwn craidd i fudiadau sy\u2019n meddwl am gyflwyno neu ddatblygu gwirfoddoli o fewn y maes iechyd a gofal cymdeithasol. Mae\u2019n cynnwys dolenni i ragor o adnoddau, gwybodaeth ac astudiaethau achos. Ei nod yw annog dull strategol a hirdymor o ymdrin a\u0302 gwirfoddoli, nid yn unig o fewn un mudiad, ond drwy weithio\u2019n gydweithredol ledled ardal er mwyn cryfhau gwirfoddoli a\u2019i effaith i\u2019r eithaf."}, {"text_idx": "#000028", "text": "Ewch i dudalen we Helplu Cymru, neu i dderbyn diweddariadau ar e-bost, cofrestrwch yma a dewiswch yr opsiwn \u2018gwirfoddoli iechyd a gofal\u2019."}]